fi en el fi en fi fi en es fi da fi fi fi fr fi fi fi fi et fi fi fi fi fi fi fi fi fi fi fi fi fi fi fi fi fi fi fi fi en de en fi da sv fr en cs de en en de en eo en et de de de de en en pl fr fr fr fr fr fi fi fi fi fi fi fi nl fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi es fi fi fi fi fi fi fi fi fi fi fi fi fi eo cs fi fi fi cs fi cs fi fi fi fi fi de fi fi fi fi fi fi fi fi fi fi fi fr fi fi fi da et fi fi nl fi en es fi fi fi fi fi fi fi fi fi it en it it fi fi fi fi fi fi ru fi fi en fi fi fi hu fi fi en et fi tr fi eo fi fi fi sq de fi fi fi fi fi fi fi fi en
skip to main | skip to sidebar
Tässä Blogissa turkulainen olutharrastaja kirjoittelee pääasiassa olutarvioita kaiken maailman oluista, sekä kaikkea olueen liittyvää. Pisteytys (1-50)=tuoksu(1-10)+ulkonäkö(1-5)+maku(1-10)+suutuntuma(1-5)+yleisvaikutelma(1-20)
NuForce DDA-100 & Aurelia Magenta
Kuten viime talvenakin, myös tänä talvena uusikaupunkilaiselta Vakka-Suomen panimolta saapuu heidän Talvi-oluensa maitokauppoihin. Olut on melko kevyttä 3,8 t-% tummaa lageria. 4 Eri mallaslajia sekä Saaz-humalaa käytetty, ilman mitään lisäaineita luonnollisesti. Rehellisesti sanottuna tämä olut ei hirveästi sytyttänyt viime vuonna. VASP kyllä kykenee huomattavasti parempiinkin suorituksiin.
Lasiin kaatuu tumman ruskeaa, hieman punertavaa olutta osittain pysyvällä vaahdolla. Viime vuoden versiossa häiritsi oluessa vallitseva hienoinen maksalaatikkoinen aromi ja kyllä se sieltä vieläkin pinnistää näköjään. Olut on keskimakeahko ja kuivattavaa humalaa on tarpeeksi. Maku on hieman paahteisen leipämäisen maltainen, maanläheisen lakritsainen sekä hieman suolainen. Saaz humala on tässä hieman "skunkymainen". Jotenkin tästä kaikesta yhdistyy mieleen maksalaatikko, enkä vaan saa sitä pois mielestäni, mikä häiritsee nautintoa =). Olut on myös hieman vetinen, mikä nyt on aika tavallista tällaiselle matala-alkoholipitoiselle juomalle. Itse haen "talviolueltani" isompaa alc. pitoisuutta, sekä samalla paljon runsaampaa mallaspohjaa. Tällainen kun ei niin hirveästi lämmitä..
Ei-niin-makean tumman lagerin ystävälle voin suositella tätä, pienellä varauksella kuitenkin. Oluen lämmetessä maltaista makeutta tulee aavistus lisää, mikä hieman paransi makuelämystä minulla. Maitokaupoista n.3,50€ hintaan.
(Pistemäärä on sama, kuin oluelle antamani pisteet Olutoppaassa, sen pisteytyssysteemin mukaan)
Lähettänyt Timo Rauhala klo 15.32 0 kommenttia
Seinäjoella sijaitseva Mallaskosken panimo uudisti tuotteitaan tässä hiljattain ja toi markkinoille myös uutuuden, Punertavan Kuohu Amberin. Minulle tämä uutuus maistui oikein hyvin ja otankin nyt mieluusti vastaan oluen vahvemman, 5,5 prosenttisen version. Mallaskosken Kuohu-mainoksia on myös näkynyt paljon katukuvassa tällä hetkellä, ainakin täällä Turussa. Hyvä näinkin välillä, ettei aina niitä samoja lappari-karhu-koff julisteita. Ne nyt tiedetään jo.
Vahva Amber on täysmallasolut, kuten muutkin Kuohu-sarjan oluet, eli mitään ylimääräistä (kuten tärkkelys esimerkiksi..) tästä ei löydy. Hiiva on siis saanut kaikki sokerinsa maltaasta. Mitään säilöntäaineita ei myöskään ole käytetty. Oluessa käytetyt humalalajikkeet on tunnettu jenkki, Cascade, sekä saksalainen Hallertauer Magnum.
Ulkonäkö oluessa on viettelevän punertava, vaahto harmillisesti vain katoaa melko nopeasti. Tuoksussa hallitsee mallas, mikä tässä tapauksessa on melko limppumainen. Joulunkin ajan saan tästä tulemaan mieleen. Humalaa ei juurikaan tuoksusta erotu. Maussa maltaan makeus on hyvin esillä, aavistus paahteisuuttakin, mutta tässä kohtaa tulee se odotettu humala kuvaan ja tasoittaa mukavasti makeutta. Humalan aromi on myös tutun neulasmaisen sitruksinen, tosin sitä aromia pitää hieman liiankin kanssa etsiä. Tuohan se makuun hieman hedelmäisyyttäkin.
Alkoholiahan tässä on n. 1% enemmän kuin normi Kuohussa, muttei se maistu sen enempää kuin muissakaan nelosoluissa, eli vain vähäsen. Antaa mukavasti runkoa. Jälkimaku on aavistuksen tympeä. Katkeromäärä on tämän tyyppiselle maltaaseen painottuvalle oluelle ihan tarpeeksi, lisää en itsekkään laittaisi.
Lähettänyt Timo Rauhala klo 17.14 2 kommenttia
Innostusaste ei ehkä ole nyt niin korkealla, kun odottelee jo jouluoluita, mutta kyllä tämä varmasti tullaan testaamaan blogiin.
Näihin Localeihin on yritetty iskostaa mielikuvaa "oluiden Rolls Roycena", mikä minua lähinnä huvittaa. Eihän oluessa ei mitään vikaa ole, muttei se nyt mikään maailman paras tai ihmeellisinkään ole ;). Toisaalta, hyvä jos tuollaisella saadaan myytyä edes jotain erikoisempaa "lapparikansallekin". Kyseiseen kansanosaan ne luodut mielikuvat juuri usein parhaiten tehoavatkin.
Jenkkibelgit on ihan kivoja, mutta aidot belgit ne vasta kivoja onkin. Eikä olisi niin pitkän matkan päässäkään tuo ihmeellinen olutmaa. Lisää aitoja belgejä Alkoon!
Lähettänyt Timo Rauhala klo 12.54 0 kommenttia
torstai 21. lokakuuta 2010
- Sinebrychoff Jouluolut IV, 6,0 t-%, 1,68€/0,33l - Myös 6-Pack
- Nokian Keisari Talvi IV, 6,0 t-%, 2,40€/0,33l
- Stallhagen Julbock, 6,8 t-%, 2,44€/0,33l
- Malmgård Arctic Circle Ale, 7,3 t-%, 4,99€/0,5l
- Nøgne Ø Special Holiday Ale, 9,0 t-%, 6,93€/0,5l
- WinterCoat Yule Ale, 6,2 t-%, 5,75€/0,5l
- Mikkeller Santa's Little Helper 2010, 10,9 t-%, 10,06€/0,75l
- Svaneke Julebryg, 5,6 t-%, 4,45€/0,5l
- Meantime Winter Time, 5,4 t-%, 4,13€/0,5l
- Fuller's Old Winter Ale, 5,3 t-%, 3,71€/0,5l
- Ridgeway Insanely Bad Elf, 11,2 t-%, 3,58€/0,5l
- Samuel Smith's Winter Welcome Ale, 6,0 t-%, 5,2€/0,55l
- Saku Porter 7,0 t-%, 3,39€/0,5l
- Ayinger Winter-Bock, 6,7 t-%, 3,95€/0,5l
- Aecht Schlenkerla Rauchbier Urbock, 6,5 t-%, 3,45€/0,5l
- Kapuziner Winter-Weissbier, 5,4 t-%, 3,70€/0,5l
- Samuel Adams Winter Lager, 5,6 t-%, 3,29€/0,355l
- Anchor Our Special Ale, 5,5 t-%, 3,49€/0,355l
- Liefmans Cuvée Brut (Kriekbier), 6,0 t-%, 4,84€/0,375l
- La Rulles Triple, 8,4 t-%, 11,08€/0,75l
- La Chouffe, 8,0 t-%, 6,67€/0,75l
- St. Feuillien Cuvée de Noël, 9,0 t-%, 3,65€/0,33l
- Van Steenberge Gulden Draak Vintage, 7,5 t-%, 3,40€/0,33l
Ennestään tuttua tavaraa on paljon, mutta myös uusia mielenkiintoisia yllättäjiä. Hyvä että jotkin turhat viimevuotiset on jäänyt pois listasta. Innokkaimmathan voisi tehdä näistä vaikka joulukalenterin, kuten on jo Olutoppaan puolella mainittukin :). Historiallinen määrä kuitenkin tänä vuonna jouluoluita Alkossa, puhumattakaan vielä mitä löytyy maitokaupoista. Jospa se monopoli ryhdistäytyisi nyt muutenkin oluiden saralla, niin ei tarvitsisi olla aina haukkumassa...
Toki näistäkin on pientä nurisemista, ja kyllä, arvasitte oikein mistä. Hinnat ovat joidenkin oluiden kohdalla melkoisen korkeita. No, halvempaa kuin baarissa vielä toistaiseksi.
Hieman tietämättömille vielä uskallan kyllä suositella kokeilemaan lähes mitä tahansa näistä oluista, sillä ei tässä listassa hirveästi huonoja oluita löydy. Tyyliltään hyvin erilaisia kylläkin.
Joulusta tuli taas hieman lämpösempi =)
Lähettänyt Timo Rauhala klo 1.10 1 kommenttia
maanantai 18. lokakuuta 2010
Aito, tiettävästi ainoa suomalainen luostariolut - Valamon luostarille pantua. Aika mielenkiintoista meininkiä, sanoisin. Syyllinen tämän oluen panemiseen on Lappeenrannassa sijaitseva panimo, Saimaan Olut (aloittanut toimintansa 1999). En ole ihan varma, olenko maistanut ennen panimon tuotteita, mutta tähän tarttui ainakin ihan aidolla innostuksella Alkossa. Olut on dubbel-tyylinen ale ja vahvuudeltaan se on 7,5 t-%. Vaikka tämä onkin ihan suomalaista luostariolutta, niin väkisinkin sitä varmaan vertailee belgialaisiin vastaaviin (Westmalle Dubbel, Chimay Red, Rochefort 6 ym..). Lasina käytän tähän luontevasti ainoaa trappisti-lasiani, eli Orvalin lasia, tai maljahan se oikeastaan on.
Kirkkaaseen olueen ei harmillisesti muodostu paljoakaan vaahtoa, vaikka nätin väristä se kuitenkin on. Ulkonäköseikkoja joo, mutta nekin ratkaisee jonkin verran. Minua hieman ärsyttää myös pakkauksena käytettävä "tavallinen kaljapullo", mutta kait sekin on jollekin ulkomaalaiselle eksoottisen näköinen =D.
Ulkonäköä tärkeämpi on kuitenkin sisältö ja se ei ole ollenkaan hassumpi. Tuoksussa erottuu hieman belgityyppistä hiivaisuutta & sokeria, alkoholia, sekä leipäistä maltaisuutta. Humalakin tuoksussa vilahtaa, vaikkakin vähäisesti. Kaadoin tämän aivan liian kylmänä lasiin, joten tuoksukin tästä vielä varmasti aukeaa. Olut on keskitäyteläistä vähäisellä hiilihappoisuudella.
Mausta tulee yllättäen hieman mieleen, etäisesti tosin, Rochefort 6. Samanlaista raikasta hedelmäisyyttä ja (siirappista) sokerisuutta tässäkin. Maussa kyllä on valitettavasti alkoholikin esillä, kuitenkin vain vähäisesti ärsyttäen. Hienoista piparkakkuista mausteisuutta löytyy myös, totta kai.
Melko erikoinen elämys kuitenkin juoda suomalaista (!) luostariolutta ja ihan mukavaakin sellaista vielä. Eihän tämä belgeille vielä missään nimessä pärjää, mutta katsotaan sitten uudestaan vaikka sadan vuoden päästä kun kokemusta luostarioluen panemisesta on jo hieman karttunut ;). Kiva uutuus. Alko, 2,81€/0,33l.
Lähettänyt Timo Rauhala klo 17.25 1 kommenttia
lauantai 9. lokakuuta 2010
Lidlissä ollaan jo melko aikaisessa näiden joulu/talvituotteiden kanssa. Joulumakeisten ohessa hyllyltä löytyy myös Nobelaner Talviolut, mutta nimestä poiketen tölkistä voi jo lukea, että olut on oikeasti valmistettu Suomessa. Laitilassa siis mitä luultavimmin, mitä tiedän.
Suodattamatonta tummaa lageria tämä, vahvuudeltaan 4,5 t-%. Tummanpuhuva ulkonäkö ainakin on ihan kohdillaan ja pieni vaahtokerroskin säilyy hyvin. Tuoksussa on kieltämättä sitä Laitilan tuttua maksalaatikkomaisuutta, vaikkei se minua nyt sen suuremmin häiritsekään. Jotenkin näiltä isompien panimoiden tummista lagereista odottaa aina yleisöä kosiskelevaa makeutta, mikä jyrää muut osa-alueet (esim. vaikkapa Sandelsin tumma..), mutta tästä ei sellaista onneksi löydy. Maussa on tummien hedelmien lisäksi paahteista kahvia, mämmisyyttä, aavistus suklaata, sekä hieman lakritsiakin. Toki maksalaatikkoa löytyy maustakin. Ettei sitten kuitenkin olisi Laitilan mämmiolutta eri aliaksella? Kovin tulee vaan mieleen tätä juodessa..
Melko hyvä ja suhteellisen monipuolinenkin tumma lager tämä jokatapauksessa on. Hyvä lisä Lidlin valikoimiin ja alle pariin euroon voi tätä myöhemminkin ostaa ihan ilolla, vaikka talvisaunaan.
[Edit. Saattaa olla myös Nokian panimon tuotosta tämä. Mistä näistä tietää...]
Lähettänyt Timo Rauhala klo 16.53 6 kommenttia
tiistai 5. lokakuuta 2010
Williams Bros Kelpie Seaweed Ale
Oluen idea on lähtöisin 1850-luvulta, jolloin Skotlannin rannikoilla oli paljon pubeja, mitkä panivat oman oluensa. Oluissa käytettävä ohra oli viljelty lähipelloilla, missä taas käytettiin merilevää lannoitteena. Tämä antoi oluelle omintakeisen "merellisen" aromin ja tätä on lähdetty tässä oluessa jäljittelemään.
Panimo luokittelee Kelpien suklaa-aleksi ja kyllä tämä kieltämättä hieman suklaista on, tosin ei makeaa. Ehkä vähän "aikuisempaan" tapaan suklaista, eli tummaa. Olueen lisätty merilevä saattaa tuoda siihen hieman happamuutta ja hienoista suolaisuutta, mutta ei sitä muuten oikein erota. Tai, sitten en osaa vaan oikein etsiä sitä "merellisyyttä" oluesta tällä hetkellä =).
Perusmaku on kahvinen, tumman suklainen (vahvistuu oluen lämmetessä), aavistuksen tuhkainen, kuiva. Jälkimaussa tumma suklaa maistuu vielä hieman vahvemmin jättäen mukavan mielen. Alhaisten prosenttiensa (4,4 t-%) takia tässä on hieman ohut runkokin, muttei missään nimessä vetinen.
Kaiken kaikkiaan tämä kuitenkin on ihan mielenkiintoinen olut, jota voisi harkita ostavansa joskus toistekin (Hinta vain tosin on melko korkea).
Williamsin panimon tuotteet alkavat kiinnostaa yhä enemmän ja mielelläni arvioin tänne jokaisen yksilön mitä bongailen kaupoista & lompakon sen hetkinen tilanne antaa myöden. Kupittaan Citymarket, 4,79€/0,5L.
Lähettänyt Timo Rauhala klo 17.01 0 kommenttia
maanantai 4. lokakuuta 2010
Williams Bros Midnight Sun
Skotlantilaisten Williamsin veljesten panimon oluita on jo melko hyvin saatavilla Suomesta, niistä kun moni sopii meidän maitokauppaamme alhaisen alkoholipitoisuutensa vuoksi. Panimosta tekee mielenkiintoisen se, että he tykkäävät käyttää oluissaan hieman erikoisempiakin mausteita ja ainesosia (..kuten vaikkapa merilevä tai mustaselja).
Alkosta poistui hiljattain valikoimista panimon Fraoch Heather Ale, mikä kuuluu Williamsin 'Historic Ales'-sarjaan. Sarjan oluet on pantu vanhoja perinteitä/reseptejä kunnioittaen.
Vanhan skotlantilaisen reseptin mukaan tehdyn Fraochin erikoisuus on siinä käytetty kanerva (Calluna vulgaris) mausteena, mikä kuivattaa makua ja antaa oluelle kukkaista mausteisuutta, vähän kuten humalakin. Eri kasveja ja mausteita kokeiltiin muinoin laajastikin ennen humalan vakiintumista oluen panossa, mihin me olemme tottuneet. Minun suuhuni kanerva tuotti ennemminkin vihreä tee-tyyppisen kitkeryyden, kun taas humala antaa katkeruutta. Olueen se sopi kuitenkin oikein hyvin.
Alkon uutuusolut, Midnight Sun on 5,6 t-%:n Portteri, missä on käytetty mausteena inkivääriä (Zingiber officinale). Inkivääri on peräisin Aasiasta, missä sitä käytetäänkin yleisesti mausteena ruuissa. Inkivääristä käytetään sen maavarsi, eikä sen juurta, kuten yleisemmin luullaan. Sitä voidaan käyttää tuoreena (kuten tässä oluessa) tai kuivattuna - jolloin myös maku on molemmissa erilainen. Mausteena se on meille tutumpi esimerkiksi joulupipareista tai glögistä.
Oluen nimi viittaa "yöttömään yöhön", eli kun aurinko ei laske horisontin alapuolelle koko yönä, syynä Maan pyörimisakselin kaltevuus kiertorataan nähden. Tämä (varmasti hieno) luonnonilmiö on koettavissa myös Suomessa, pohjoisessa luonnollisesti.
No, kyseinen olut nyt kuitenkin on lähes sysimustaa. Tiedä sitten mistä päähänpistosta nimi olueen on tullut...
Miellyttävässä tuoksussa löytyy suolaista salmiakkilakritsia, inkiväärin tuomaa mausteisuutta, toffeista mallasta, sekä paljon muuta innokkaalle bongarille. Melko lupaavaa itse asiassa. Maistaessa vasta suolaisuuden huomaakin, sitä on melko reilusti, kuten mausteisuuttakin. Inkivääriä on onneksi olueen laitettu muutenkin kuin vain nimeksi.
Hyvin paahtuneen kahvin lisäksi hieman savuisuuttakin on aistittavissa, mikä sopiikin skottilaiselle portterille oikein hyvin (tuhansien viskien maa..). Jälkimaku voisi olla pitempikin, mutta on silti riittävä. Humalaa on tarpeeksi kuivattamaan kitalaen. Olut on keskitäyteläistä.
Jos pidät portteristasi makeana, tämä ei ehkä ole sinulle sopivin. Meno on suolaista sekä paahtavaa, eli melko hyvä viskimiehen (..skotti single malt siis..) portteri. Itse pidin tästä kovasti ja olut onkin hyvä lisä Alkon valikoimaan. Williamsin mielenkiintoisia oluita saisi monopoliimme rantautua puolestani enemmänkin. Alko, 3,99€/0,5L.
Lähettänyt Timo Rauhala klo 17.55 0 kommenttia
Uudemmat tekstit Vanhemmat tekstit Etusivu
Williams Bros Kelpie Seaweed Ale
Williams Bros Midnight Sun